Նա արտահայտելով ֆինլանդական կողմի ուրախությունը Ռոբերտ Քոչարյանի եւ ՀՀ պաշտոնական պատվիրակության այցի կապակցութամբ` ընդգծել է, որ դրա համար կա երեք պատճառ. նախ Հայաստանի եւ Ֆինլանդիայի հարաբերությունները, Տ. Հալոնենի խոսքով, շատ լավ են, եւ դրանք պետք է ամրապնդել նաեւ ապագայում: Երկրորդ պատճառը պայմանավորված է գալիք տարի ԵԱՀԿ-ում Ֆինլանդիայի նախագահության ստանձնումով, եւ Լեռնային Ղարաբաղի հիմնախնդիրը կպահանջի նրա ուշադրությունը եւ ջանքերը: Երրորդ պատճառը Հայաստանի` Սեւծովյան տարածաշրջանի երկիր լինելն է, եւ Եվամիությունը ցանկանում է սերտ կապեր հաստատել այդ երկրների հետ: